b'\n_START_ARTICLE_\nBarles\n_START_SECTION_\nOr\xc3\xadgens\n_START_PARAGRAPH_\nSegons la "Hist\xc3\xb2ria Secreta dels Mongols", una obra de poesia \xc3\xa8pica del segle\xc2\xa0xiii escrita en regnat d\'Ogodei, els barles tenien el mateix ancestre que els Borjigin (la fam\xc3\xadlia de Genguis Khan) i que altres tribus mongoles. El clan dirigent t\xc3\xa9 origen en Qarchar Barlas, el cap d\'un dels regiment de Txagatai Khan, que era descendent del llegendari guerrer mongol Bodonchir (Bodon Achir; Bodon\'ar Mungqaq), que fou considerat ancestre directe de Genghis Khan._NEWLINE_A causa del seu constant contacte amb la poblaci\xc3\xb3 nativa d\'\xc3\x80sia central la tribu no sols va adoptar l\'islam com a religi\xc3\xb3, sin\xc3\xb3 tamb\xc3\xa9 la llengua txagatai, un llenguatge turc de la branca karluk que estava fortament influ\xc3\xaft per l\'\xc3\xa0rab i el persa i que posteriorment va evolucionar cap al modern uzbek.\n_START_SECTION_\nTim\xc3\xbarides i Mughals\n_START_PARAGRAPH_\nEl conqueridor del segle\xc2\xa0xiv Tamerl\xc3\xa0, fundador de la dinastia tim\xc3\xbarida, va n\xc3\xa9ixer en una noble fam\xc3\xadlia de la tribu dels barles i la va dirigir des de 1260/1261. Un dels seus descendents, Baber, fou el fundador de l\'Imperi Mogol a \xc3\x80sia Central i l\'\xc3\x8dndia.'